ร้าน North east เป็นร้านอาหารไทยที่ขายอาหารช่วงเช้ายันดึกดื่นค่ะ  เรียกว่าเป็นที่พึ่งพิงของคนออฟฟิศและคนที่พักอาศัยในย่านนั้น  โดยอีกชื่อที่หลายๆคนเรียกคือร้านข้าวต้มตีห้าค่ะ  ใครงงๆว่าทำไมร้านข้าวต้มตีห้าหายไปไหน  ไม่ต้องงงนะ  ร้านเดียวกัน  มีป้ายชื่อเก่า ชื่อใหม่แปะอยู่หน้าร้านเลย

=-= สถานที่ตั้ง =-=

ร้านนี้ตั้งอยู่ริมถนนพระราม 4 เลยค่ะ  โดยเป็นตึกแถวคูหาที่อยู่ใกล้กับอาคาร อื้อจือเหลียง  ตัวร้านไม่มีที่จอดรถเป็นหลักแหล่งนะคะ  ใครมากลางวันลำบากหน่อยหาที่จอดยาก  ต้องพักพิงตามตึกละแวกนั้น  แต่ถ้ามากลางคืนดึกๆ  ริมถนนสามารถจอดได้ค่ะ

=-= บรรยกาศ =-=

เป็นลักษณะตึกแถวติดแอร์ที่จัดวางโต๊ะค่อนข้างแน่นนิดนึงเรียกว่าเก้าอี้ชนเก้าอี้กันไปเลย  เพราะว่าลูกค้าเค้าค่อนข้างเยอะค่ะโดยเฉพาะในช่วงกลางวันที่ต้องโทรจองโต๊ะ  โทรสั่งเมนูอาหารล่วงหน้ากันเลยทีเดียว  จำนวนที่นั่งคะเนได้ราวๆ 40 ที่ค่ะ 

=-= เมนูที่ชิม =-=

- หมูสับผัดปลาเค็ม (125B) เมนูนี้มาค่อนข้างน้อยค่ะ  แต่รสชาติอร่อยใช้ได้  ปลาเค็มผัดมาค่อนข้างเค็มจัด แต่ก็มีเคล้ารสหวานๆกับเนื้อหมูสับนุ่มๆ คนไม่ทานเค็มอาจจะไม่ค่อยถูกใจ  แต่เราว่าเอามาคลุกกะข้าวทาน  มันมี่กลิ่นหอมๆ  อร่อยดีนะ

- ต้มยำน้ำข้นทะเล (150B) ต้มยำที่นี่รสชาติแซ่บจัดจ้านมากค่ะ  ทำมาได้เข้มข้นดีจริงๆ  เราซดน้ำแกงซะเกลี้ยงชามเลย  ตัวเครื่องทะเลที่ใส่มาก๋็สดดี  และให้เครื่องเยอะพอประมาณเลยค่ะ

- หมื่นลี้หมูกรอบ (120B) หมื่นลี้ของร้านนี้อร่อยแบบไม่น่าเชื่อเลย  รสชาติเข้มข้นมีน้ำขลุกขลิกทานกับข้าวอร่อยมากกกก  วุ้นเส้น เนื้อหมูผัดได้เข้าเนื้อดีมากก  ในมื้อนี้เราชอบจานนี้ที่สุดค่ะ

- ข้าวสวย (15B) ข้าวที่นี่ให้มาเป็นหม้อจุ๋มจิ๋มมีฝาปิดน่ารักดีค่ะ  ตัวข้าวก็นุ่มใช้ได้  ราคาโอเค

โดยรวมอาหารที่นี่รสชาติดีใช้ได้เลยค่ะ  ราคาก็อาจจะแรงเมื่อเทียบกับร้านข้าวต้มทั่วไป  และปริมาณมาค่อนข้างน้อย  แต่ด้วยทำเลสถานที่ใจกลางเมือง  และรูปแบบร้านลักษณะนี้ก็ถือว่าพอรับได้ค่ะ